PMIndiaData/PMIndiaSum huggingface dataset:
ருவாண்டா, கிகாலியில் நடைபெற்ற ஓசோன் மண்டலத்தை பாதுகாப்பதற்கான வியன்னா மாநாட்டின் மாண்ட்ரியல் மரபிற்கான பங்கேற்பாளர்கள் கூட்டத்தில் அரசு எடுத்த பேச்சுவார்த்தை நிலைக்கு அமைச்சரவை ஒப்புதல்

பிரதம மந்திரி திரு.நரேந்திர மோடி தலைமையில் கூடிய மத்திய அமைச்சரவை, ருவாண்டா, கிகாலியில் 2016, அக்டோபர், 6-14 வரை நடைபெற்ற ஓசோன் மண்டலத்தை பாதுகாப்பதற்கான வியன்னா மாநாட்டின் மாண்ட்ரியல் மரபிற்கான பங்கேற்பாளர்கள் கூட்டத்தில் (எம்.ஓ.பி.) அரசு எடுத்த பேச்சுவார்த்தை நிலைக்கு தனது பின்னேற்பு ஒப்புதலை வழங்கியது. கிகாலியில் நடைபெற்ற பேச்சுவார்த்தைகள், மாண்ட்ரியன் மரபின் கீழான வேதியியல் பொருட்கள் பட்டியலில் ஹைட்ரோஃப்ளோரோ கார்பன்களை (எச்.எப்.சி.க்கள்) சேர்ப்பதையும், அதன் மூலம் உற்பத்தி மற்றும் பயன்பாட்டை வரைமுறை செய்திடவும் மற்றும் மாண்ட்ரியல் மரபின் கீழ் உருவாக்கப்பட்டுள்ள கூட்டு நிதியின் நிதியுதவியுடன் வருங்காலங்களில் படிப்படியாக முடிவுக்கு கொண்டு வரவும் குறிக்கோளாக கொண்டிருந்தது. எச்.எப்.சி.க்கள் ஓசோனை சிதைக்கச் செய்வது அல்ல, ஆனால் உலகை வெப்பமயமாக்கும் பொருள் ஆகும். அதனை கட்டுப்பத்தினால், உலக வெப்பநிலையை ஒரு அளவில் இருக்க பங்களிப்பதோடு, காலநிலை மாறுதல் தீர்வுகளுக்கு முன்னோடி செயலாக அமையும். 2024 முதல் 2030 வரை அடுத்தாண்டில் முடிவடையும் எல்லை கொண்ட 3 வழிகளில் சரியான அடிப்படை ஆண்டை ஏற்பதற்கு வாதாடுவதற்கான சுற்றுச்சூழல், வனம் மற்றும் காலநிலை மாறுதல் அமைச்சகத்தின் முன்மொழிவிற்கும் அமைச்சரவை ஒப்புதலை வழங்கியது. அரசுடன் கலந்தாலோசித்தபின் முடிவு செய்யப்பட்ட அம்சங்கள் கொண்ட எல்லைகளில் உள்ள தேவைக்கேற்ற வழிகளை தேர்வு செய்யவும் அமைச்சரவை தனது ஒப்புதலை வழங்கியது. கிகாலியில் நடைபெற்ற பேச்சுவார்த்தையின்போது, அடிப்படை ஆண்டுகள் மற்றும் முடிவடையும் ஆண்டுள் ஆகியவற்றை இந்தியா வெற்றிகரமாக நிறைவேற்றியுள்ளது. இதன் மூலம் சம்பந்தப்பட்ட பிரிவுகள், உள்ளூரில் தயாரிக்கப்பட்ட குளிர்பதனிகளை பயன்படுத்தி வளர்ச்சி அடையவும் மற்றும் குறைந்த கூடுதல் செலவு மற்றும் அதிகப்படியான காலநிலை பயன்கள் தடையில்லா வளர்ச்சி அடையவும் உறுதி செய்யப்படும். கிகாலியில், வளரும் நாடுகளுக்கு இரண்டு விதமான அடிப்படை மற்றும் முக்கிய ஆண்டுகள் இருக்க ஒப்புக் கொள்ளப்பட்டது. இந்தியா 2024, 2025, 2026 ஆகியவற்றை அடிப்படை ஆண்டுகளாக கொண்டிருக்கும். இம்முடிவு, 65% கூடுதல் எச்.சி.எப்.சி. படியை இந்தியாவின் அடிப்படை பயன்பாடு மற்றும் உற்பத்திக்கும் அளிக்கும். 2024/2025-ல் தொழில்நுட்ப ஆய்வு மேற்கொள்ளப்படும் என்ற நிபந்தனையுடன், 2028 இந்தியாவிற்கு முடிவுறும் ஆண்டாக இருப்பதோடு, ஒப்புக் கொள்ளப்பட்டதற்கு அதிகமாக குளிர்பதனிகளை பயன்படுத்தி வளர்ச்சியடைந்திருந்தால், இந்தியா தனது முடிவுறும் காலத்தை 2030 வரை கொண்டிருக்கும். மறுபுறம், வளர்ச்சியடைந்த நாடுகள் எச்.எப்.எசி.க்களின் உற்பத்தி மற்றும் பயன்பாட்டை 70%- அளவிற்கு 2029க்கு குறைக்கும். கிகாலியில் எடுக்கப்பட்ட முடிவுகளின்படி, 2032-ல் 10%, 2037-ல் 20%, 2042-ல் 30% மற்றும் 2047-ல் 85% என இந்தியா 2032 முதல், 4 நிலைகளில் தனது முடிவை நிறைவு செய்யும், முதன்முறையாக,, மாண்ட்ரியல் மரபில் செய்யப்பட்டுள்ள கிகாலி திருத்தங்கள், புதிய குளிர்பதனி மற்றும் தொழில்நுட்பத்தை பயன்படுத்தினால் ஆற்றல் திறன் மேம்பாடைய ஊக்குவிக்கும். நிதி மீதான ஒப்புக்கொள்ளப்பட்ட முடிவுகளில், வளரும் நாடுகளில், ஆராய்ச்சி மற்றும் வளர்ச்சி மற்றும் சேவை பிரிவிற்கு நிதியுதவி அளிப்பது சேர்க்கப்பட்டுள்ளது.
மகளிருக்கான உலகக் குத்துச்சண்டை சாம்பியன் போட்டிகளில் தங்கப்பதக்கம் வென்றுள்ள மேரி கோமுக்கு  பிரதமர் பாராட்டுத் தெரிவித்துள்ளார்.

மகளிருக்கான உலகக் குத்துச்சண்டை சாம்பியன் போட்டிகளில் தங்கப்பதக்கம் வென்றுள்ள மேரி கோமுக்கு பிரதமர் திரு நரேந்திர மோடி பாராட்டு தெரிவித்துள்ளார். “இந்திய விளையாட்டுகளுக்கு பெருமிதமான ஒரு தருணம். மகளிருக்கான உலகக் குத்துச்சண்டை சாம்பியன் போட்டிகளில் தங்கப்பதக்கம் வென்றுள்ள மேரி கோமுக்கு பாராட்டுக்கள். விளையாட்டுக்களில் அவரின் விடாமுயற்சிகளும் உலக மேடையில் அவரது சிறப்பு மிகப்பெரும் ஆர்வத்தை ஏற்படுத்துகிறது. அவரது வெற்றி உண்மையிலேயே தனித்தன்மைமிக்கது” என்று பிரதமர் கூறியுள்ளார்.
ஓணம் திருநாளையொட்டி நாட்டு மக்களுக்கு பிரதமர் வாழ்த்து

ஓணம் திருநாளையொட்டி நாட்டு மக்களுக்கு பிரதமர் திரு. நரேந்திர மோடி வாழ்த்து தெரிவித்துள்ளார். “அனைவருக்கும் ஓணம் திருநாள் வாழ்த்து. இந்த திருநாள் நம் நாட்டின் ஒருமைப்பாட்டை மேலும் வலுப்படுத்தி மகிழ்ச்சியான சூழலை உருவாக்க வேண்டும் என்று நான் இறைவனிடம் வேண்டுகிறேன்” என்று பிரதமர் குறிப்பிட்டுள்ளார்.
அரசியலில் தன்னலமற்ற, ஆக்கபூர்வமான பங்களிக்க இளைஞர்களுக்கு பிரதமர் அறிவுறுத்தினார்

அரசியலில் தன்னலமற்ற, ஆக்கபூர்வமான பங்களிக்க பிரதமர் திரு நரேந்திர மோடி இளைஞர்களுக்கு அழைப்பு விடுத்துள்ளார். இரண்டாவது தேசிய இளைஞர் நாடாளுமன்ற விழாவின் நிறைவு நிகழ்ச்சியில் பேசிய பிரதமர், ‘‘மற்ற துறையைப் போல், அர்த்தமுள்ள மாற்றத்தை ஏற்படுத்தும் மிகப் பெரிய துறை அரசியல், இதில் இளைஞர்கள் பங்கேற்பது முக்கியமானது’’ என கூறினார். ‘‘நேர்மையற்ற செயல்பாடுகளின் தளம்தான் அரசியல் என்ற பழைய கருத்து மாறி, இன்று நேர்மையானவர்களுக்கும் பொது சேவை செய்ய வாய்ப்பு கிடைக்கிறது” என்று இளைஞர்களுக்கு பிரதமர் உறுதி அளித்தார். நேர்மையும், செயல்பாடும்தான் இன்றைய தேவை. வாரிசு அரசியலால் ஏற்படும் தீங்குகளையும் அவர் விரிவாக எடுத்துரைத்தார். ஊழலை சந்தித்து வந்த மக்களுக்கு, அது சுமையாக மாறிவிட்டது என அவர் கூறினார். குடும்பத் தொடர்பை விட நேர்மைக்குத்தான் நாடு முன்னுரிமை அளிக்கிறது என்றும், நல்ல பணிகள்தான் முக்கியம் என்பதை வேட்பாளர்களும் புரிந்து கொண்டுள்ளனர் என்றும் அவர் கூறினார். வாரிசு அரசியல் முறையை ஒழிக்க வேண்டும் என அவர் இளைஞர்களுக்கு அழைப்பு விடுத்தார். குடும்ப அரசியல், அரசியலில் குடும்பம் என்பதைக் காப்பதற்காக வாரிசு அரசியல்வாதிகள் செயல்படுவதால், ஜனநாயக அமைப்பில் வாரிசு அரசியல், திறமையின்மைக்கும், சர்வாதிகாரத்துக்கும் வழிவகுக்கிறது. ‘‘வம்சாவழி பெயர் மூலம் தேர்தலில் வெற்றி பெறும் காலம் எல்லாம் தற்போது முடிந்து விட்டது. வாரிசு அரசியல் நோய் இன்னும் ஒழியவில்லை…. வாரிசு அரசியல், நாட்டை முன்னேற்றாமல், தன்னையும் குடும்பத்தையும்தான் வளர்க்கிறது. இந்தியாவில் சமூக ஊழலுக்கு இதுதான் முக்கிய காரணம்’’ என பிரதமர் கூறினார். அரசியலுக்கு இளைஞர்கள் வர வேண்டும் என்றும், அவர்களின் வருகை வாரிசு அரசியலுக்கு முடிவு கட்டும் என பிரதமர் அறிவுரை கூறினார். ‘‘ நமது ஜனநாயகத்தை காக்க, நீங்கள் அரசியலில் சேர்வது அவசியம். சுவாமி விவேகானந்தர் உங்களுக்கு வழிகாட்டியாக உள்ளார். அவரது உத்வேகத்துடன், நமது இளைஞர்கள் அரசியலில் சேர்ந்தால், நாடு பலப்படும்’’ என திரு நரேந்திர மோடி கூறினார்.
தியோகர் மீட்பு நடவடிக்கையில் ஈடுபட்டவர்களுடன் பிரதமர் மோடி கலந்துரையாடினார்

தியோகர் கம்பிவட கார் விபத்தை அடுத்து மீட்புப் பணிகளில் ஈடுபட்ட இந்திய விமானப்படை, இந்திய ராணுவம், தேசிய பேரிடர் மீட்புப் படை, இந்தியா – திபெத் எல்லைப் பாதுகாப்புப்படை, உள்ளூர் நிர்வாகம், சிவில் சமூகம் ஆகியவற்றைச் சேர்ந்தவர்களுடன் பிரதமர் திரு நரேந்திர மோடி இன்று கலந்துரையாடினார். மத்திய அமைச்சர் திரு அமித்ஷா, நாடாளுமன்ற உறுப்பினர் திரு நிஷிகாந்த் துபே, உள்துறை அமைச்சக செயலாளர், ராணுவத் தளபதி, விமானப்படை தளபதி, தேசிய பேரிடர் மீட்புப் படையின் தலைமை இயக்குநர், இந்திய-திபெத் எல்லைப் பாதுகாப்புப்படையின் தலைமை இயக்குநர் ஆகியோர் இந்த நிகழ்வில் கலந்துகொண்டனர். இந்த மீட்பு நடவடிக்கையில் ஈடுபட்ட அனைவரையும் மத்திய உள்துறை மற்றும் கூட்டுறவுத் துறை அமைச்சர் திரு அமித்ஷா பாராட்டினார். மிகவும் ஒருங்கிணைந்த செயல்பாட்டுக்கு இது ஓர் உதாரணமாக உள்ளது என்று அவர் மேலும் கூறினார். இந்த நிகழ்வில் பேசிய பிரதமர், மீட்புக் குழுக்களைப் பாராட்டியதுடன் விபத்தில் உயிரிழந்தோரின் குடும்பங்களுக்கு இரங்கல் தெரிவித்தார். நெருக்கடியான காலத்தில் மக்களைப் பாதுகாக்கும் திறனை நமது ராணுவத்தினரும் விமானப் படையினரும் இந்திய திபெத் எல்லை பாதுகாப்பு படையினரும், தேசிய பேரிடர் மீட்புப் படையினரும், காவல்துறையினரும் பெற்றிருக்கிறார்கள் என்பது குறித்து நாடு பெருமிதம் கொள்கிறது என்று அவர் கூறினார். "மூன்று நாட்கள் 24 மணி நேரமும் பணியில் ஈடுபட்டு சிக்கலான மீட்பு நடவடிக்கையை நீங்கள் பூர்த்தி செய்து இருக்கிறீர்கள். மக்கள் பலரை காப்பாற்றியிருக்கிறீர்கள். இது பாபா வைத்தியநாத்ஜியின் கருணை என்றும் நான் கருதுகிறேன்" என அவர் மேலும் கூறினார். பல பயணிகளைக் காப்பாற்றிய தியோகர் கம்பிவட போக்குவரத்து அமைப்பைச் சேர்ந்த திரு பன்னாலால் ஜோஷி, மீட்புப் பணிகளில் பொது மக்களின் பங்களிப்பை விவரித்தார். அப்போது பேசிய பிரதமர், மற்றவர்களுக்கு உதவுவது நமது கலாச்சாரத்தின் பகுதி என்றார். இவர்களின் தைரியத்தையும் அவர் பாராட்டினார். தேசிய பேரிடர் மீட்புப் படையின் அதிகாரி ஓம் பிரகாஷ் கோஸ்வாமி, இந்திய விமானப்படையின் குரூப் கேப்டன் ஒய் கே பந்தேல்கால், இந்திய- திபெத் எல்லைப் பாதுகாப்புப் படையின் உதவி ஆய்வாளர் திரு ஆனந்த் பாண்டே, மாவட்ட மாஜிஸ்ட்ரேட் திரு மஞ்சுநாத் பஜன்தாரி, பிரிகேடியர் அஸ்வினி நய்யார் ஆகியோர் சம்பவ இடத்தில் நடந்தவற்றை பிரதமரிடம் விவரித்தனர். மீட்பு நடவடிக்கைகளின் போது குழந்தைகள் மற்றும் மூத்த குடிமக்களை எப்போதும் நினைவு கொள்வதன் அவசியத்தை அவர் வலியுறுத்தினார். இத்தகைய அனுபவத்தில் நிலையான மேம்பாட்டை நமது படைப்பிரிவுகள் பெற்று வருவதற்கு அவர் பாராட்டு தெரிவித்தார். படைப் பிரிவுகளின் உறுதியையும் பொறுமையையும் அவர் பாராட்டினார். உபகரணங்கள் மற்றும் நிதி விஷயத்தில் மீட்புப் படைகளுக்குப் போதிய அளவு உதவ தமது அரசின் உறுதிப்பாட்டை அவர் வலியுறுத்தினார். இறந்தோர் குடும்பங்களுக்கு இரங்கல் தெரிவித்த பிரதமர், காயமடைந்தவர்கள் விரைவில் குணமடைய பிரார்த்தித்தார். இந்த மீட்புப் பணியில் ஈடுபட்ட அனைவரும் அதுபற்றி விரிவாக ஆவணப்படுத்தவேண்டும் என்று கேட்டுக்கொண்ட அவர், இது எதிர்காலத்திற்கு நிச்சயம் பயன்படும் என்று கூறி பேச்சை நிறைவு செய்தார்.
செனானி-நஸ்ரி சுரங்கப்பாதை பிரதமர் நாட்டுக்கு அர்பணித்தார்; உதம்பூரில் பொதுமக்களிடம் உரையாற்றினார்

ஜம்மு காஷ்மீர் மாநிலத்தில் அமைந்துள்ள இந்தியாவின் மிக நீளமான 9.2 கி.மீ நீளமுள்ள செனானி-நஸ்ரி சாலை சுரங்கப்பாதையை பிரதமர் திரு. நரேந்திர மோடி நாட்டுக்கு அர்பணித்தார். அந்த சுரங்கத்தின் முழு நீளத்திற்கும் பயணம் மேற்கொண்ட பிரதமருக்கு அந்த சுரங்கத்தின் முக்கிய அம்சங்கள் விளக்கி கூறப்பட்டது. உதம்பூரில் கூடியிருந்த பொது மக்களிடம் உரையாற்றிய பிரதமர் இந்த சுரங்கப்பாதை சர்வதேச தரத்தில் அமைந்திருப்பதாகவும் அனைத்து சிறந்த தரக்கோட்படுகளுக்கு இணையாக உள்ளதாகவும் கூறினார். இந்த சுரங்கப்பாதை சுற்றுசூழலுக்கு ஏற்ற வகையில் அமைந்துள்ளதாகவும் அது உலக வெப்பமயமாதலை எதிர்த்து நடக்கு போராட்டத்திற்கு உதவும் என்றும் பிரதமர் எடுத்துரைத்தார். சில வழி தவறிய இளைஞர்கள் கற்களை எறிந்தாலும் காஷ்மீரின் இளைஞர்கள் உட்கட்டமைப்பு அமைக்க கற்களை வெட்டுகின்றனர். இந்த சுரங்கப்பாதை சுற்றுலாவை ஊக்குவிக்கும், அதன் மூலம் பொருளாதாரம் வளர்ச்சி அடையும், என்று கூறினார். வன்முறை மற்றும் பயங்கரவாதம் என்றும் எவருக்கும் உதவாது என்று பிரதமர் கூறினார். ஜம்மு காஷ்மீர் முதல் அமைச்சர் மெஹ்பூபா முப்தி அவர்களுக்கு நன்றி தெரிவித்த பிரதமர் மத்திய அரசு அம்மாநிலத்திற்காக அறிவித்த திட்டங்களின் பணிகள் துவங்கிவிட்டது என்று கூறினார். முன்னாள் பிரதமர் திரு. அடல் பிகாரி வாஜ்பாயின் கொள்கைகள் மற்றும் பணிகளை நினைவு கூர்ந்த பிரதமர் மத்திய அரசின் மூல மந்திரம் வளர்ச்சி என்றும் அது மக்களின் பங்களிப்பால் மட்டுமே சாத்தியம் என்றும் கூறினார்.
எகிப்து நாட்டில் நடத்தப்பட்ட தாக்குதலுக்கு பிரதமர் மோடி கண்டனம்

எகிப்து நாட்டில் நடத்தப்பட்ட தாக்குதலுக்கு பிரதமர் திரு. நரேந்திர மோடி கண்டனம் தெரிவித்துள்ளார். “எகிப்து நாட்டில் நடத்தப்பட்ட தாக்குதல் பெரும் மனவருத்தத்தை அளிக்கிறது. இந்த தாக்குதலை நாங்கள் வன்மையாக கண்டிக்கிறோம். இந்த தாக்குதலில் உயிர் இழந்தவர்கள் குடும்பத்தினருக்கு எனது ஆழ்ந்த அனுதாபங்கள். காயமடைந்தவர்கள் விரைவில் குணமடைய பிரார்த்தனை செய்கிறேன்” என்று பிரதமர் குறிப்பிட்டுள்ளார்
ஜூன்1 2017ல் நிகழ்ந்த பிரதமரின் ரஷ்ய பயணத்தின்போது பரிமாறிக்கொள்ளப்பட்ட புரிந்துணர்வு ஒப்பந்தங்கள்/ உடன்பாடுகள்.

1. ரஷ்ய சம்மேளனத்தின் கலாச்சார அமைச்சகம் மற்றும் இந்திய குடியரசின் கலாச்சார அமைச்சகங்களுக்கு இடையே 2017-2019 காலகட்டத்திற்கான கலாச்சாரப் பகிர்வு. தூதுவர் பங்கஜ் சரண் கலாச்சார அமைச்சர் விளாடிமிர் மெடின்ஸ்கீ 2. கூடன்குளம் NPP (கேகே5 & கேகே6)ன் மூன்றாம் கட்ட கட்டுமானத்திற்கான க்ரெடிட் விதிமுறைகளுடன் கூடிய பொது கட்டமைப்பு ஒப்பந்தம் திரு.சதிஷ் குமார் ஷர்மா, என்பிசிஐஎல் தலைவர் திரு.அலெக்சி லிகாசேவ், ரோசாடோம் தலைவர். 3. அறிவுசார் சொத்துக்களுக்கான (ராஸ்பேடண்ட்) ஃபெடரல் சேவை மற்றும் இந்திய அறிவியல் மற்றும் தொழில் ஆராய்ச்சி கூட்டமைப்புக்கும் இடையே ராஸ்பேடண்ட் நிபுணர்களை இந்திய பாரம்பரிய அறிவுசார் டிஜிட்டல் நூலகத்திற்கு (டி.கே.டி.எல்.) நுழைவுரிமை கொடுப்பது குறித்த ஒப்பந்தம். தூதுவர் பங்கஜ் சரண் திரு.க்ரகரி இவ்லிவ், ரோஸ்பேடண்ட் தலைவர் 4. நாக்பூர்-செகந்தரபாந்த் இடையே அதிவிரைவு ரயில் சேவையை செயல்படுத்துவதற்கான காரணங்கள் குறித்து ஜே.எஸ்.சி.(ரஷ்ய ரயில்வே) மற்றும் இந்திய குடியரசு ரயில்வே இடையிலான ஒப்பந்தம். தூதுவர் பங்கஜ் சரண் ஓலெக் பெலொசெரோவ், ரஷ்ய ரயில்வே துறை தலைவர் 5. அல்ரோசா கூட்டுப் பங்கு நிறுவனம் (பொது கூட்டுப் பங்கு நிறுவனம்) மற்றும் மதிப்புள்ள கற்கள் மற்றும் நகைகள் ஏற்றுமதி கூட்டமைப்புக்கும் இடையிலான கூட்டுசெயல்பாட்டு புரிந்துணர்வு ஒப்பந்தம். திரு.பிரவீன் ஷங்கர் பாண்டியா, தலைவர், கற்கள் மற்றும் நகைகள் ஏற்றுமதி கூட்டமைப்பு (GJEPC) திரு.செர்ஜெய் இவனோவ், தலைவர், அல்ரோசா
ஐஎன்ஏ வீரர் அஞ்சலை பொன்னுசாமியின் மறைவுக்கு பிரதமர் இரங்கல்

மலேசியாவை சேர்ந்த புகழ் பெற்ற இந்திய தேசிய ராணுவ வீரர் அஞ்சலை பொன்னுசாமியின் மறைவுக்கு பிரதமர் திரு.நரேந்திர மோடி இரங்கல் தெரிவித்துள்ளார். பிரதமர் தனது ட்விட்டரில் தெரிவித்திருப்பதாவது, “இந்திய தேசிய ராணுவத்தின் மூத்த வீரரான மலேசியாவை சேர்ந்த அஞ்சலை பொன்னுசாமியின் மறைவால் வேதனை அடைகிறேன். இந்திய சுதந்திர போராட்டத்தில் அவரது வீரத்தையும், ஊக்கமளிக்கும் பங்களிப்பையும் நாம் எப்போதும் நினைவில் கொள்வோம். அவரது குடும்பத்தினருக்கும், நண்பர்களுக்கும் எனது இரங்கல்”
உலகக் கழிப்பறை தினத்தை முன்னிட்டு பிரதமரின் செய்தி

உலகக் கழிப்பறை தினத்தை முன்னிட்டு பிரதமர் திரு. நரேந்திர மோடியின் செய்தி : “ உலகக் கழிப்பறை தினத்தை முன்னிட்டு நாடெங்கும் துப்புரவு வசதிகளை மேம்படுத்துவது குறித்த நமது உறுதிப்பாட்டை நாம் மீண்டும் உறுதிப்படுத்துகிறோம். நாட்டின் பல்வேறு பகுதிகளில் கழிப்பறைகளைக் கட்டும் பணியில் ஈடுபட்டுள்ள தனி நபர்கள் மற்றும் நிறுவனங்களை நான் பாராட்டுகிறேன். தூய்மை இந்தியா இயக்கத்திற்கு அவர்கள் பங்களிப்பு மதிப்பிட முடியாதவை”
இந்துஸ்தான் டைம்ஸ் தலைமைப்பண்பு மாநாட்டில் பிரதமர் உரை

டெல்லியில் நடந்த இந்துஸ்தான் டைம்ஸ் நாளிதழ் நடத்தும் தலைமைப்பண்பு மாநாட்டில், பிரதமர் திரு நரேந்திர மோடி அவர்கள் உரையாற்றினார். இந்திய பிரகாசமான எதிர்காலத்தை நோக்கி இந்தியா பயணித்து வருவதாக குறிப்பிட்ட பிரதமர், இந்தியாவின் தற்போதைய நிலை, உலகின் பார்வையிலும், இந்தியா சில ஆண்டுகளுக்கு முன் எப்படி இருந்தது என்பதையும் வைத்துப் பார்க்க வேண்டும் என்று கூறினார். இந்தியப் பொருளாதாரச் சீர்திருத்தம் குறித்து தனது திட்டங்களை விவரித்த பிரதமர், சமீப 7.5 சதவிகித ஜி.டி.பி. வளர்ச்சி விகிதம், மற்றும் தொழில் தொடங்க ஏதுவான சூழல் உள்ளிட்ட, சமீப காலத்தில் ஏற்பட்டுள்ள பொருளாதார வெற்றிகள் என்று குறிப்பிடடார். தொழில் தொடங்க ஏதுவான சூழல், மத்திய மாநில அரசுகள் இணைந்து பணியாற்றினால் மட்டுமே முடியும் என்று பிரதமர் தெரிவித்தார். 14வது நிதி ஆணையத்தின் பரிந்துரையின்படி, மாநிலங்களுக்கு கூடுதல் நிதி ஒதுக்கப்படுவதாக பிரதமர் தெரிவித்தார். நேரடி எரிவாயு மானியம் மற்றும் எல்.இ.டி விளக்குத் திட்டங்கள் ஆகியன எப்படி ஆயிரக்கணக்கான கோடி ரூபாய்களை சேமித்துள்ளன என்று குறிப்பிட்டார். யூரியாவின் மீது வேம்பு பூச்சு, விவசாயத்துக்கான யூரியாவை வேறு பயன்பாட்டுக்கு மாற்றப்படுவதை தடுத்துள்ளது என்று கூறினார். பீகாரில் உள்ள இரண்டு ரயில்வே கோச்சுகள் தயாரிக்கும் நிறுவனங்களில், வெளிநாட்டு நேரடி முதலீடு வந்துள்ளதை பிரதமர் குறிப்பிட்டார். இன்னும் மின்சாரம் கிடைக்காத இந்தியாவின் 18,000 கிராமங்களுக்கு மின் வசதி ஏற்படுத்த எடுக்கப்பட்டு வரும் நடவடிக்கைகள் குறித்து குறிப்பிட்ட பிரதமர், கிராமீன் வித்யூதிகாரன் அப்ளிகேசனை பயன்படுத்தி, இதில் ஏற்பட்டு வரும் முன்னேற்றத்தை அனைவரும் அறிந்து கொள்ளலாம் என்றார்.
துணிவகைகள், ஆயத்த ஆடைகளுக்கு வரித் தள்ளுபடியை நீட்டிக்க மத்திய அமைச்சரவை ஒப்புதல்

பிரதமர் திரு. நரேந்திர மோடி தலைமையில் நடைபெற்ற மத்திய அமைச்சரவைக் கூட்டத்தில், வரும் ஏப்ரல் 1 முதல், மாநில மற்றும் மத்திய வரிகள் மற்றும் தீர்வைகள் தள்ளுபடி திட்டம், ஏற்றுமதி பொருட்கள் மீதான கட்டணங்கள் மற்றும் வரிகள் குறைப்புடன் இணைக்கப்படும் காலம் வரை தொடர்வதற்கு ஒப்புதல் அளிக்கப்பட்டுள்ளது. இந்த இரு வரி முறைகள் இணைக்கப்படும் வரை, துணிவகைகள் மற்றும் ஆயத்த ஆடைகளுக்கு தள்ளுபடி அளிக்கும் திட்டம், மத்திய ஜவுளி அமைச்சகத்தின் விதிமுறைகள் மற்றும் கட்டணங்களின்படி, எந்தவித மாற்றமும் இன்றி, ஏப்ரல் 1 முதல் தொடரும். மாநில மற்றும் மத்திய வரிகள் மற்றும் தீர்வைகள் தள்ளுபடி திட்டம் மார்ச் 31-க்குப் பின்னரும் தொடர்வது, வேறு எந்த நடைமுறையிலும் தற்போது புழக்கத்தில் இல்லாத அளவுக்கு அனைத்து வரிகள் மற்றும் தீர்வைகளை தள்ளுபடி செய்வதன் வாயிலாக, ஜவளித்துறையைப் போட்டிக்குரியதாக மாற்றும் என எதிர்பார்க்கப்படுகிறது.
ஸ்ரீ விஜய் வல்லப் சுரீஷ்வரின் 150-வது பிறந்தநாள் விழாவில்  பிரதமரின் உரை

இந்த தருணத்தில், உலகம் முழுவதும் வசிக்கும் ஜெயின் மதம் மீது நம்பிக்கை கொண்டிருப்பவர்களுக்கும், இந்தியாவின் புகழ் பெற்ற துறவிகளின் கலாச்சாரத்தை நிலை நிறுத்துபவர்களுக்கும் எனது வணக்கங்கள். இந்த நிகழ்ச்சியில் மரியாதைக்குரிய ஏராளமான துறவிகள் கலந்து கொண்டுள்ளீர்கள். உங்கள் அனைவரையும் சந்திப்பதையும், உங்கள் ஆசிகளைப் பெறுவதையும் அதிர்ஷ்டமாகக் கருதுகிறேன். ஆச்சார்யா ஸ்ரீ விஜய் வல்லப் சுரீஷ்வர் அவர்களின் 150-வது பிறந்தநாள் கொண்டாட்டங்களின் துவக்கத்தின்போது அன்னாரது திருவுருவச் சிலையைத் திறந்து வைக்கும் பாக்கியம் எனக்குக் கிடைத்தது. தொழில்நுட்பத்தின் உதவியுடன் துறவிகளின் மத்தியில் மீண்டும் ஒருமுறை இன்று நான் கலந்து கொண்டிருக்கிறேன். ஆச்சார்யா ஸ்ரீ விஜய் வல்லப் சுரீஷ்வர் அவர்களின் வாழ்க்கை தத்துவமான ஆன்மீக உணர்வோடு மக்களை இணைக்கும் நோக்கத்துடன் ஆச்சார்யா அவர்களை கௌரவிக்கும் வகையில் நினைவு தபால்தலையும், நாணயமும் இன்று வெளியிடப்பட்டுள்ளது. போர், தீவிரவாதம், தாக்குதல்கள் உள்ளிட்ட நெருக்கடிகளை உலகம் தற்போது சந்தித்து வருகிறது. இவற்றில் இருந்து விடுபடுவதற்கு ஊக்குவிப்பை எதிர்நோக்குகிறது. இது போன்ற நிலையில், இந்தியாவின் ஆற்றலுடன் இணைந்த பழங்கால பாரம்பரியங்களும், தத்துவங்களும் தான் உலக நாடுகளுக்கு மிகப்பெரிய நம்பிக்கையாக மாறி வருகின்றன. ஆச்சார்யா ஸ்ரீ விஜய் வல்லப் சுரீஷ்வர் மகாராஜ் அவர்கள் காட்டிய வழியும், ஜெயின் மதகுருக்களின் போதனைகளும் தான் இது போன்ற சர்வதேச சிக்கல்களுக்கு தீர்வாக அமையும். நண்பர்களே, “நாட்டின் வளம், பொருளாதார செழிப்பை சார்ந்தது, சுதேசி செயல்பாட்டை பின்பற்றினால் மட்டுமே இந்தியாவின் கலை, கலாச்சாரம் மற்றும் நாகரீகம் முதலியவற்றை உயிர்ப்பித்திருக்கச் செய்ய முடியும்”, என்று ஆச்சார்யா கூறினார். சுதேசி மற்றும் தற்சார்பு குறித்த இத்தகைய செய்தி, விடுதலையின் அமிர்த காலத்தில் இன்றளவும் பொருத்தமாக உள்ளது. தற்சார்பு இந்தியாவாக முன்னேறுவதற்கு இதுதான் அடிப்படை தாரக மந்திரம். ஆச்சார்யாக்களாகிய நீங்கள் கடந்த காலங்களில் உருவாக்கிய சமூக நலன், மனித சேவை, கல்வி மற்றும் பொதுமக்கள் விழிப்புணர்வு போன்ற வளமான பாரம்பரியம் தொடர்ந்து விரிவுபடுத்தப்பட வேண்டும். விடுதலையின் அமிர்த காலத்தில் இந்தியாவை வளர்ந்த நாடாக மாற்றுவதை நோக்கி நாம் முன்னேறுகிறோம். இதற்காக நாடு ஐந்து உறுதி மொழிகளை எடுத்துக் கொண்டிருப்பதோடு அவற்றை நிறைவேற்ற துறவிகள் நம்மை வழி நடத்துகின்றனர். அனைவரின் முன்னேற்றத்திற்கும், ஒட்டுமொத்த நாட்டின் வளர்ச்சிக்கும் கூட்டு முயற்சி தான் சிறந்த பாதை என்பதை ஆச்சார்யா அவர்கள் நமக்கு உணர்த்தியிருக்கிறார். அவரது பாதையை நாம் பின்பற்றுவோம். மீண்டும் ஒருமுறை துறவிகள் அனைவருக்கும் எனது வணக்கங்களைத் தெரிவித்துக் கொள்கிறேன். உங்கள் அனைவருக்கும் மிக்க நன்றி! பொறுப்புத்துறப்பு: இது பிரதமர் உரையின் தோராயமான மொழிபெயர்ப்பாகும். பிரதமர் தமது உரையை இந்தியில் வழங்கியிருந்தார்.
இன்றைய அமைச்சரவையின் முடிவு, இந்தியாவின் தடுப்பூசி வழங்கலை மேம்படுத்தி, சுகாதாரமான நாட்டை உருவாக்கும்: பிரதமர்

ஜூலை 15, 2022 முதல் அடுத்த 75 நாட்களுக்கு அரசு மையங்களில் 18 வயதிற்கு மேற்பட்டோருக்கு கொவிட்-19 முன்னெச்சரிக்கை டோசை இலவசமாக வழங்கும் முடிவு, இந்தியாவின் தடுப்பூசி வழங்கலை மேம்படுத்தி, சுகாதாரமான நாட்டை உருவாக்கும் என்று பிரதமர் திரு நரேந்திர மோடி நம்பிக்கை தெரிவித்துள்ளார். இன்றைய அமைச்சரவைக் கூட்டத்தில் விடுதலையின் 75ஆம் ஆண்டை கொண்டாடும் அமிர்த பெருவிழா கொண்டாட்டங்களின் ஒரு பகுதியாக, இந்த முடிவு எடுக்கப்பட்டது. மத்திய சுகாதார அமைச்சர் டாக்டர் மன்சுக் மாண்டவியாவின் ட்விட்டர் செய்திக்கு பதில் அளித்து ட்வீட் செய்துள்ள பிரதமர், “கொவிட்-19 தொற்றுக்கு எதிராக போராடுவதில் தடுப்பூசி மிகுந்த பயனளிக்கிறது. இன்றைய அமைச்சரவையின் முடிவு, இந்தியாவின் தடுப்பூசி வழங்கலை மேம்படுத்தி, சுகாதாரமான நாட்டை உருவாக்கும்”, என்று தெரிவித்தார்.
மத்திய உள்நாட்டு நீர்வழிப் போக்குவரத்துக் கழகத்தை கலைத்து விடுவதற்கு மத்திய அமைச்சரவை ஒப்புதல்.

பிரதமர் திரு நரேந்திர மோடி தலைமையிலான மத்திய அமைச்சரவைக் குழு இன்று புது தில்லியில் மத்திய உள்நாட்டு நீர்வழிப் போக்குவரத்துக் கழகத்தை கலைத்து விடுவதற்கு ஒப்புதல் அளித்துள்ளது. இந்த நிறுவனத்துக்கான தாமாக முன்வந்து ஓய்வு பெறும் திட்டம் அமைச்சரவையின் 24.12.2014 தேதியிட்ட முடிவின்படி 2015 – ம் ஆண்டு முதல் அமல்படுத்தப்பட்டது. மத்திய உள்நாட்டு நீர்வழிப் போக்குவரத்துக் கழகம் இந்திய அரசினால் 1956 – ம் ஆண்டு கம்பெனிகள் சட்டத்தின் கீழ் 1967 பிப்ரவரி 22 – ந் தேதி கம்பெனியாக பதிவு செய்யப்பட்டது. கொல்கத்தா உயர்நீதி மன்றம் ஒப்புதல் அளித்த திட்டத்தின்படி முன்ப இருந்த ஆற்று நீராவிக் கப்பல் கம்பெனியின் சொத்துக்கள் மற்றும் கடன்களை மத்திய அரசு அப்போது ஏற்றுக் கொண்டது. இந்த நிறுவனம் உருவாகும் போதே இருந்த குறைபாடுகள் அடிப்படை வசதி சிக்கல்கள் ஆகியவை காரணமாக இந்த நிறுவனம் ஒருபோதும் லாபகரமானதாக இருக்க இயலவில்லை. தொடக்கத்திலிருந்தே நஷ்டத்திலேயே இயங்கி வந்தது. இந்த நிறுவனத்தில் தற்போது 5 ஊழியர்கள் மட்டுமே உள்ளனர். மத்திய அரசு பொதுத்துறை நிறுவனங்களில் நலிந்தவற்றுக்கு புத்துயிர் ஊட்டுதல் இயலாத நிலையில் நிறுவனங்களை மூடிவிடுதல் என்ற இந்திய அரசின் கொள்கைக்கு ஏற்ப மத்திய உள்நாட்டு நீர்வழிப் போக்குவரத்துக் கழகத்தைக் கலைத்துவிடும் நடவடிக்கை அதன் அசையும் மற்றும் அசையா சொத்துக்களை விற்றபின் மேற்கொள்ளப்படும். இதனை அடுத்து சொத்துக்கள் விடுவிக்கப்பட்டு மக்கள் நலனுக்கென வேறு நல்ல வழிகளில் பயன்படுத்தப்படும். இந்த சொத்துக்களில் பல இந்திய உள்நாட்டு நீர்வழிப் போக்குவரத்து ஆணையத்தினால் எடுத்துக் கொள்ளப்பட்டு பிரம்மபுத்திரா ஆற்றில் சேவை வழங்குவதற்கு பயன்படுத்தப்படும்.
விநாயகர் சதுர்த்தியை முன்னிட்டு நாட்டு மக்களுக்கு பிரதமர் வாழ்த்து

விநாயகர் சதுர்த்தியை முன்னிட்டு நாட்டு மக்களுக்குப் பிரதமர் திரு. நரேந்திர மோடி வாழ்த்து தெரிவித்துள்ளார். பிரதமர் தனது டுவிட்டரில் “आप सभी को गणेश चतुर्थी की बहुत-बहुत बधाई। गणपति बाप्पा मोरया! விநாயகர் சதுர்த்தியான இந்நாளில் உங்கள் அனைவருக்கும் எனது வாழ்த்துக்கள். பகவான் ஸ்ரீ கணேஷின் ஆசீர்வாதம் எப்போதும் நம்மோடு இருக்கட்டும்.எல்லா இடங்களிலும் மகிழ்ச்சியும், செழிப்பும் பெருகட்டும்”, என்று கூறி வாழ்த்தியுள்ளார்.
இந்தியாவுடன் ஐதராபாத் இணைவதற்கு உயிர் தியாகம் செய்தவர்களுக்கு பிரதமர் அஞ்சலி

இந்தியாவும் ஐதராபாத் மாகாணம் இணைவதற்காக உயிர் தியாகம் செய்தவர்களுக்கு பிரதமர் திரு. நரேந்திர மோடி அஞ்சலி செலுத்தினார். இந்தியாவுடன் ஐதராபாத் மாகாணம் இணைவதற்கு முக்கிய பங்கு வகித்த சர்தார் பட்டேலையும் பிரதமர் நினைவு கூர்ந்தார். “இந்தியாவுடன் ஐதராபாத் மாகாணம் இணைவதற்காக உயிர் தியாகம் செய்த அனைவருக்கும் நான் அஞ்சலி செலுத்துகிறேன். இந்தியாவுடன் ஐதராபாத் மாகாணம் இணைவதற்கு சர்தார் பட்டேல் வகித்த முக்கிய பங்கை நினைவு கூறாமல் இது முழுமை அடையாது” என்று பிரதமர் கூறியுள்ளார். ••••••
மங்களூரில் பல்வேறு வளர்ச்சித் திட்டங்களின் துவக்க விழாவில் பிரதமரின் உரை

கர்நாடக ஆளுநர் திரு தாவர்சந்த் கெலாட் அவர்களே, முதலமைச்சர் திரு பசவராஜ் பொம்மை அவர்களே, எனது அமைச்சரவை நண்பர்களே, சட்டமன்ற, நாடாளுமன்ற உறுப்பினர்களே, சகோதர, சகோதரிகளே! இந்திய கடல்சார் சக்திக்கு இன்று ஓர் முக்கிய தினம். நாட்டின் ராணுவ பாதுகாப்பிலும் பொருளாதார பாதுகாப்பிலும் இன்று இந்தியா மிகப்பெரிய வாய்ப்புகளை சந்தித்து வருகிறது. சற்று நேரத்திற்கு முன்பு இந்தியாவில் தயாரிக்கப்பட்ட விமானம் தாங்கி கப்பல் கொச்சியில் அறிமுகப்படுத்தப்பட்டது ஒவ்வொரு இந்தியருக்கும் பெருமிதம் அளிக்கிறது. தற்போது மங்களூருவில் ரூ. 3700 கோடி மதிப்பிலான திட்டங்கள் தொடங்கி வைக்கப்பட்டு அடிக்கல் நாட்டப்படுகின்றன. இந்தத் திட்டங்கள் கர்நாடகாவின் வர்த்தகங்கள் மற்றும் தொழில்களுக்கு வலு சேர்ப்பதுடன் எளிதான வர்த்தகம் மேற்கொள்வதையும் ஊக்குவிக்கும். கடந்த 8 ஆண்டுகளில் நாட்டின் உள்கட்டமைப்பில் முன் எப்போதும் இல்லாத வகையிலான பணிகள் மேற்கொள்ளப்பட்டு வருகின்றன. பாரத் மாலா திட்டத்தின் மூலம் எல்லை மாநிலங்களின் சாலை உள்கட்டமைப்பு மேம்படுத்தப்படும் வேளையில் சாகர்மாலா திட்டத்தினால் கடல்சார் உள்கட்டமைப்பிற்கு ஆற்றல் அளிக்கப்படுகிறது. சகோதர, சகோதரிகளே, கடந்த சில ஆண்டுகளில் துறைமுகம் சார்ந்த வளர்ச்சி, நாட்டு வளர்ச்சியின் முக்கிய தாரக மந்திரமாக இருந்து வருகிறது. இது போன்ற முயற்சிகளின் விளைவாக இந்திய துறைமுகங்களின் திறன் கடந்த எட்டு ஆண்டுகளில் இரண்டு மடங்காக அதிகரித்துள்ளது. மங்களூர் துறைமுகத்தில் அமைக்கப்பட்டுள்ள புதிய தொழில்நுட்பம் சார்ந்த அம்சங்கள் துறைமுகத்தின் திறன் மற்றும் தரத்தை அதிகரிக்க உள்ளன. எரிவாயு சேமிப்பு மற்றும் திரவ சரக்கு சம்பந்தமாக இன்று அடிக்கல் நாட்டப்பட்டுள்ள நான்கு திட்டங்கள் கர்நாடகாவிற்கும், நாட்டிற்கும் சிறந்த பயனை வழங்க உள்ளன. சமையல் எண்ணெய், எல்பிஜி எரிவாயு உள்ளிட்டவற்றின் இறக்குமதி செலவையும் இது குறைக்கும். நண்பர்களே, அமிர்த காலத்தில் பசுமை வளர்ச்சி என்ற உறுதிப்பாடுடன் இந்தியா முன்னேறி வருகிறது. பசுமை வளர்ச்சி மற்றும் பசுமை வேலைகள் முதலியவை புதிய வாய்ப்புகளாக அமைந்துள்ளன. இன்று சுத்திகரிப்பு ஆலையில் ஏற்படுத்தப்பட்டுள்ள புதிய வசதிகளும் நமது முன்னுரிமைகளை பிரதிபலிக்கின்றன. இந்த சுத்திகரிப்பு ஆலை இதுவரை நதி நீரை சார்ந்திருந்தது. கடல் நீரை குடிநீராக்கும் ஆலை, இந்த சார்பை குறைக்கும். வளர்ந்த இந்தியாவை உருவாக்குவதற்காக நவீன உள்கட்டமைப்பில் இந்தியா தற்போது கவனம் செலுத்தி வருகிறது. மங்களூரில் காணப்படும் ஆற்றல் சக்தி, வளர்ச்சி பாதையை தொடர்ந்து ஒளிமயமாக்கட்டும். இந்த நம்பிக்கையுடன் உங்கள் அனைவருக்கும் மீண்டும் ஒருமுறை எனது நல்வாழ்த்துகளைத் தெரிவித்துக் கொள்கிறேன். மிக்க நன்றி! பொறுப்புத்துறப்பு: இது பிரதமர் உரையின் தோராயமான மொழிபெயர்ப்பாகும். பிரதமர் தமது உரையை இந்தியில் வழங்கியிருந்தார்.